สังคมข่าวหุ้นเล็กเซียวหงส์
ดัชนีหุ้นไทย วานนี้(31ส.ค.)ปิดตลาด 1,548.44 จุด เพิ่มขึ้น 2.31 จุด มูลค่าซื้อขาย 51,002 ล้านบาท นักลงทุนต่างชาติซื้อสุทธิ 1,648 ล้านบาท วันนี้ทิศทางตลาดหุ้นไทย ไม่เห็นปัจจัยใหม่ชัดเจน ประเมินแนวรับ 1,540-1,536 จุดแนวต้าน 1,558 จุด...
1 ก.ย. 2559

ดัชนีหุ้นไทย วานนี้(31ส.ค.)ปิดตลาด 1,548.44 จุด เพิ่มขึ้น 2.31 จุด มูลค่าซื้อขาย 51,002 ล้านบาท นักลงทุนต่างชาติซื้อสุทธิ 1,648 ล้านบาท วันนี้ทิศทางตลาดหุ้นไทย ไม่เห็นปัจจัยใหม่ชัดเจน ประเมินแนวรับ 1,540-1,536 จุดแนวต้าน 1,558 จุด…
*…BEM มาแล้ว..จ่ายปันผลระหว่างกาล 0.05 บาท กำหนดแขวนป้าย XD วันที่ 12 ก.ย.59 ดูตัวเลขอาจไม่มากเท่ากับการเก็งกำไรแบบ Capital Gain แต่ต้องยอมรับว่าช่วงเวลานี้ BEM ยังไม่ใช่หุ้นที่ซื้อเพื่อรับปันผล แต่เหมาะสำหรับลงทุนระยะกลาง-ยาว…
*…COM7หุ้นของ“สุระ คณิตทวีกุล”เข้าสู่ช่วงไฮซีซั่น ไฮไลต์ที่น่าสนใจคือการเปิดตัว iPhone 7 และ iPhone 7 Plus ช่วงปลายสัปดาห์นี้ จะเป็นตัวกระตุ้นยอดขายปลายปีนี้ได้เป็นอย่างดี แถมการเข้าไปบริหาร True Shop ทำให้สามารถช่วยระบายสินค้าด้วยเช่นกัน ทำให้ครึ่งปีหลังแนวโน้มกำไรเติบโตชัดเจน…
*…RJH น้องใหม่วันนี้(1ก.ย.)ซื้อขายวันแรกราคาไอพีโอ 16 บาท งานนี้“นพ.วชิระ วุฒิกุลประพันธ์”เอ็มดีใหญ่ การันตีปัจจัยพื้นฐานแกร่ง ดูจากตัวเลขงบครึ่งปีแรกโชว์กำไร 70 ล้านบาท.. “ส่วนตั๊ว ส่วนตัว”แอบเชื่อว่า“หุ้นหมอ”ซะอย่างไม่น่าจะทำให้ใครเจ็บตัว ยกเว้น“หมอด้วยกันเอง”นั่นแหละ…
*…HOTPOT หุ้น“หม้อร้อน”กลายเป็น“หม้อรั่ว”ไปแล้ว ล่าสุด“ผู้ถือหุ้นใหญ่”เร่ขายหุ้นให้กลุ่มทุนใหม่ ใครเร่ขายให้ใครต้องจับตาดูกันต่อไป แต่ผู้ถือหุ้นใหญ่สุดมีชื่อว่า“สมพล ฤกษ์วิบูลย์ศรี”ถือหุ้น 27% และมีนักลงทุนรายใหญ่ชื่อ“ทวีฉัตร จุฬางกูร”ถือหุ้นเกือบ 20% ส่วนที่เหลือคิดกันเองเองนะ…
*…หุ้นร้อนประจำวันที่ 31 ส.ค.59 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือ บริษัท แอสเซท ไบร์ท จำกัด (มหาชน) หรือ ABC, ใบสำคัญแสดงสิทธิในการจองซื้อหุ้นสามัญบริษัท แอสเซท ไบร์ท จำกัด (มหาชน) ครั้งที่ 1 หรือ ABC-W1, ใบสำคัญแสดงสิทธิในการจองซื้อหุ้นสามัญบริษัท แอสเซท ไบร์ท จำกัด (มหาชน) ครั้งที่ 2 หรือ ABC-W2, บริษัท โปรเจค แพลนนิ่ง เซอร์วิส จำกัด (มหาชน) หรือ PPS, ใบสำคัญแสดงสิทธิในการจองซื้อหุ้นสามัญบริษัท โปรเจค แพลนนิ่ง เซอร์วิส จำกัด (มหาชน) ครั้งที่ 1 หรือ PPS-W1ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 01 ก.ย. – 21 ก.ย.59…
*…เอาไปเอามา“ส่งออกเดือนก.ค.ติดลบ 6.4%”ซะงั้น..จากเดิมกระทรวงพาณิชย์แถลงว่าติดลบ 4.4% แหม๊..น่าเห็นใจจริงอุตส่าห์เอาตรงโน้น..เอาตรงนั้นมาโป๊ะ..สุดท้ายติดลบหนักกว่าเดิมอีก..เอ้า“เฮียกวง”สมคิด จาตุศรีพิทักษ์ ว่าไงเนี่ย.? เห็นคุยว่า“เก่งหนัก เก่งหนา”สุดท้ายก็โทษเศรษฐกิจโลกไม่ดีนั่นเอง…
*…ห้ามพลาดสัมมนา Road to the Star Seasons 2# พบกับ 3 หนุ่ม 3 มุม 3 รุ่น 3 ธุรกิจ จาก GUNKUL, MILL, ITEL วันพฤหัสที่ 15 ก.ย.59 เวลา 18.30-20.30 น. ที่ Grande Centre Point Terminal 21 พบกับผู้บริหาร หล่อใหญ่ หล่อกลางและหล่อเล็กจะมาให้ Vision แบบที่คุณไม่ควรพลาด พิเศษลูกค้า KTBST สำรองที่นั่งและยืนยันที่นั่งทันที 100 ท่านแรก ที่ Wealth Consultant บุคลทั่วไปจองได้ที่ [email protected] หรือ 0-2648-1789 จำนวน 50 ท่านแรกเท่านั้น…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอล ช่อง 19 เวลา9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์และทีมงานข่าวหุ้นธุรกิจ ตั้งแต่เวลา 9.30-11.00 น.ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…
*…เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น